Rikunarita-ORG/Wikinium huggingface dataset:
# টাইমস হায়ার এডুকেশন ওয়ার্ল্ড ইউনিভার্সিটি র‍্যাঙ্কিংস

*টাইমস হায়ার এডুকেশন ওয়ার্ল্ড ইউনিভার্সিটি র‍্যাঙ্কিংস*| সম্পাদক | ফিল ব্যাটি |
| বিভাগ | উচ্চশিক্ষা |
| প্রকাশনা সময়-দূরত্ব | বার্ষিক |
| প্রকাশক | *টাইমস হায়ার এডুকেশন* |
| প্রথম প্রকাশ | ২০০৪ (2004) (*কোয়াকোয়ারেলি সাইমন্ডস*–এর সঙ্গে অংশীদারিত্বে) ২০১০ (2010) (স্বতন্ত্রভাবে) |
| দেশ | যুক্তরাজ্য |
| ভাষা | ইংরেজি |
| ওয়েবসাইট | www.timeshighereducation.com/world-university-rankings/ |

টাইমস হায়ার এডুকেশন ওয়ার্ল্ড ইউনিভার্সিটি র‍্যাঙ্কিংস—যা সাধারণত **THE Rankings** নামে পরিচিত—হলো *টাইমস হায়ার এডুকেশন* সাময়িকী কর্তৃক প্রকাশিত বার্ষিক বিশ্ববিদ্যালয় র‍্যাঙ্কিং। ২০০৪ থেকে ২০০৯ সাল পর্যন্ত প্রকাশক প্রতিষ্ঠানটি কোয়াকোয়ারেলি সাইমন্ডস (QS)–এর সঙ্গে যৌথভাবে *টাইমস হায়ার এডুকেশন–কিউএস ওয়ার্ল্ড ইউনিভার্সিটি র‍্যাঙ্কিংস* প্রকাশ করত। এরপর ২০১০ থেকে ২০১৩ সাল পর্যন্ত নতুন একটি র‍্যাঙ্কিং পদ্ধতির জন্য তারা থমসন রয়টার্স–এর সঙ্গে কাজ করে। ২০১৪ সালে সাময়িকীটি বার্ষিক র‍্যাঙ্কিং প্রস্তুতের জন্য প্রয়োজনীয় তথ্য সরবরাহের উদ্দেশ্যে এলসেভিয়ার–এর সঙ্গে একটি চুক্তি স্বাক্ষর করে।

এই প্রকাশনায় বিশ্বব্যাপী বিশ্ববিদ্যালয়গুলোর র‍্যাঙ্কিং অন্তর্ভুক্ত থাকে, যার মধ্যে বিষয়ভিত্তিক এবং সুনামভিত্তিক র‍্যাঙ্কিংও রয়েছে। এছাড়া এটি এশিয়া, লাতিন আমেরিকা এবং BRICS ও উদীয়মান অর্থনীতিভুক্ত দেশগুলোর বিশ্ববিদ্যালয়ের জন্য পৃথক আঞ্চলিক সারণি প্রকাশ করে, যেখানে ভিন্ন মানদণ্ড ও ওজন প্রয়োগ করা হয়।

*THE Rankings*–কে প্রায়ই বিশ্বের সবচেয়ে বেশি অনুসরণ করা বিশ্ববিদ্যালয় র‍্যাঙ্কিংগুলোর একটি হিসেবে বিবেচনা করা হয়, *অ্যাকাডেমিক র‍্যাঙ্কিং অব ওয়ার্ল্ড ইউনিভার্সিটিজ* এবং *কিউএস ওয়ার্ল্ড ইউনিভার্সিটি র‍্যাঙ্কিংস*–এর সঙ্গে একত্রে। ২০১০ সালের পর থেকে উন্নত ও নতুন একটি র‍্যাঙ্কিং পদ্ধতি ব্যবহারের জন্য এটি প্রশংসিত হলেও, একই সঙ্গে সমালোচনাও রয়েছে। সমালোচকদের মতে, এই পদ্ধতিতে বিজ্ঞান-বহির্ভূত এবং ইংরেজি মাধ্যমে পাঠদান না করা প্রতিষ্ঠানগুলোর গুরুত্ব কম প্রতিফলিত হয় এবং এটি অনেকাংশে বিষয়ভিত্তিক সুনাম জরিপের ওপর নির্ভরশীল।

## তথ্যসূত্র
# ইঁশ্চিতুতু বুতাঁতাঁ

ইঁশ্চিতুতু বুতাঁতাঁ-র মূল ভবন, সাঁউ পাউলু, ব্রাজিল
২০১৯ সালের মার্চ মাসে ইঁশ্চিতুতু বুতাঁতাঁ-তে ইনফ্লুয়েঞ্জার টিকা মোড়কজাত করা হচ্ছে
**ইঁশ্চিতুতু বুতাঁতাঁ** (পর্তুগিজ: *Instituto Butantan* বা আধুনিক পর্তুগিজ বানানে *Instituto Butantã*; আ-ধ্ব-ব:[ĩʃtʃiˈtutu butɐ̃ˈtɐ̃]) দক্ষিণ আমেরিকার রাষ্ট্র ব্রাজিলের সাঁউ পাউলু নগরীর পশ্চিম অংশে অবস্থিত একটি চিকিৎসা ও জীববৈজ্ঞানিক গবেষণা কেন্দ্র। এটি দেশটির সাঁউ পাউলু রাজ্যের রাজ্য স্বাস্থ্য সচিবালয়ের সাথে সংশ্লিষ্ট একটি সরকারি সংস্থা। এটিকে বিশ্বের অন্যতম প্রধান বৈজ্ঞানিক কেন্দ্র হিসেবে গণ্য করা হয়। বুতাঁতাঁ লাতিন আমেরিকার বৃহত্তম ও সারা বিশ্বের অন্যতম প্রধান অনাক্রম্য-জৈব পদার্থ ও জৈব-ঔষধ উৎপাদক। ২০০১ সালে এটি প্রায় ১১ কোটি মাত্রার টিকা ও ৩ লক্ষ অতি-অনাক্রম্য রক্তরসের শিশি উৎপাদন করে। সংস্থাটি ব্রাজিলে ব্যবহৃত ৯০% টিকা উৎপাদন করে।

এখানকার বিষাক্ত সাপ, গিরগিটি, মাকড়সা, কীটপতঙ্গ ও বিছার খামারটি বিশ্ববিখ্যাত। এই খামারের হাজার হাজার সরীসৃপ ও কীটপতঙ্গ হতে বিষ নিষ্কাশন করে এই গবেষণা প্রতিষ্ঠানটি ঐসব বিষের বিরুদ্ধে কার্যকর বিষরোধক (antivenom) প্রস্তুত করে ও ঐ সংক্রান্ত চিকিৎসা গবেষণায় অবদান রাখে। এছাড়াও প্রতিষ্ঠানটি বহুসংখ্যক রোগের জন্য ঔষধ প্রস্তুত করে থাকে, যাদের মধ্যে যক্ষ্মা, জলাতংক, ধনুষ্টংকার ও ডিফথেরিয়া উল্লেখ্য।

## তথ্যসূত্র

## উৎসপঞ্জি

গ্রন্থ

* Eveleigh, Robin (মার্চ ১৯৯৯)। "Biting back"। *Geographical*। **৭১** (3): ২০। সংগ্রহের তারিখ ২০ মে ২০১০।
* Benchimol, Jaime Larry; Teixeira, Luiz Antônio (১৯৯৩)। *Cobras, lagartos e outros bichos: uma história comparada dos Institutos Oswaldo Cruz e Butantan*। Rio de Janeiro: Editora UFRJ।
* Perleth, Matthias (১৯৯৭)। *Historical Aspects of American Trypanosomiasis*। New York: Peter Lang। আইএসবিএন ৩-৬৩১-৩১০৬৩-৩।

সংবাদ প্রতিবেদন

* Alcantara e Silva, Luisa (১৫ মে ২০১০)। "Incêndio no Butantan destrói maior coleção de cobras do mundo"। *Folha Online* (পর্তুগিজ ভাষায়)। সংগ্রহের তারিখ ১৫ মে ২০১০।
* Escobar, Herton (১৮ মে ২০১০)। "Sem sistema de combate a incêndio, museus de zoologia correm riscos"। *Estadão* (পর্তুগিজ ভাষায়)। পৃ. A১৭। সংগ্রহের তারিখ ২০ মে ২০১০।
* Marinho, Antônio; Costa, Donizetti (১৮ মে ২০১০)। "Perda de 85 mil cobras em SP afeta pesquisas"। *O Globo* (পর্তুগিজ ভাষায়)। পৃ. ২৬। ৬ জুলাই ২০১১ তারিখে মূল থেকে আর্কাইভকৃত। সংগ্রহের তারিখ ২০ মে ২০১০।
* Phillips, Tom (১৭ মে ২০১০)। "Sao Paulo fire destroys one of the largest collections of dead snakes"। *The Guardian*। পৃ. ১৩। সংগ্রহের তারিখ ১৮ মে ২০১০।

তার প্রতিবেদন

* "Huge Brazil collection of snakes, spiders burned"। Associated Press। ১৭ মে ২০১০। সংগ্রহের তারিখ ১৮ মে ২০১০।

আন্তর্জাল

* "Instituto Butantan"। State Government of São Paulo। ২০ মে ২০১০ তারিখে মূল থেকে আর্কাইভকৃত। সংগ্রহের তারিখ ১৮ মে ২০১০।